NaiveNeuron/SloPal huggingface dataset:
Pellegrini, Peter, predseda vlády SR (2019-04-04):
Ja vítam pána Dostála v sále a môžem vám doplniť na vašu otázku. Ja som sa tešil na tú vašu otázku, že vám budem môcť povedať presne to, čo som vám povedal. Pretože vy si úplne houkáte vo svojej deštruktívnej agende, vymýšľate takéto veci. Ak vás zaujíma, či budú predčasné voľby, mali ste sa opýtať: „Pán predseda vlády, hrozia nám predčasné voľby alebo nehrozia?“ A nemusíte tu písať veci, ku ktorým sa vyjadriť ani nedá a potom mi v doplňujúcej otázke interpretovali, čo ste svojou otázkou mysleli. Pán poslanec, trošku vyššiu kultúru by som očakával. (Potlesk.)
Smolíková, Eva, poslankyňa NR SR (2019-01-29):
Vážený pán predsedajúci, vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bola určená Výborom Národnej rady Slovenskej republiky pre vzdelávanie, vedu, mládež a šport za spravodajkyňu k vládnemu návrhu uvedeného zákona, tlač 1261. Predkladám informáciu k predloženému vládnemu návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. Zo znenia uvedeného vládneho návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný vládny návrh zákona v druhom čítaní výbory prerokovali do 
22. marca 2019 a gestorský výbor do 25. marca 2019. Ďakujem. Pán predsedajúci, prosím, otvorte rozpravu.
Zimenová, Zuzana, poslankyňa NR SR (2016-12-08):
Vážené panie poslankyne, páni poslanci, vážená pani ombudsmanka. V prvom rade ďakujem vám, pani ombudsmanka, za mimoriadnu správu o ďalšom porušovaní ľudských práv na Slovensku a využijem túto príležitosť aj na to, aby som vám poďakovala aj za všetky predchádzajúce mimoriadne správy, ktoré ste predniesli v parlamente. Všetky som si pozorne prečítala a všetky vrátane tejto aktuálnej mnou otriasli. Je pre mňa preto nepochopiteľné, ako obratne sa dokáže vláda Slovenskej republiky dlhodobo vyhýbať náprave neprávostí, na ktoré upozorňujete. Vašu prácu si, pani ombudsmanka, nesmierne vážim. Osoby bezbranné, šikanované, týrané či diskriminované majú vo vás skutočnú ochrankyňu práv. Preto ma zarazilo, keď sme na výbore pre ľudské práva a menšiny za vašej prítomnosti prerokúvali vašu mimoriadnu správu a viacerí poslanci z koaličných radov vyslovili pochybnosti o objektívnosti vašich upozornení a niektorí poslanci výboru sa dokonca brutálnych praktík polície zastali. Nechcem v tejto chvíli detailne argumentovať o miere závažnosti vašich zistení. Mňa osobne ste presvedčili o naliehavosti tohto problému. Zaráža ma však ľahkosť, s akou vaše zistenia zmietol vo svojom stanovisku minister vnútra Robert Kaliňák. V stanovisku, ktoré nám poslal do výboru pre ľudské práva a menšiny, zľahčuje závažnosť pochybení polície, vyhovára sa na akceptáciu nevhodných priestorov na zadržanie európskym výborom na zabránenie mučeniu a neľudskému či ponižujúcemu zaobchádzaniu alebo trestaniu a na nedostatok financií, ktoré by boli potrebné na zlepšenie týchto podmienok zadržania. Prečítala som si dokument tohto európskeho výboru, v ktorom sú uvedené základné, teda minimálne štandardy, ktoré nesmie žiadna krajina, ktorá sa hlási k dodržiavaniu ľudských práv, podliezť. Je úplne jasné, že tieto normy na Slovensku v prípadoch, na ktoré vy, pani ombudsmanka, poukazujete, dodržané nie sú. V spomínanom dokumente európskeho výboru sa tiež nachádza veta, ktorá potvrdzuje, že vyhováranie sa ministra Kaliňáka na nedostatok financií neobstojí. Citujem: „Nezákonný postup orgánu verejnej správy nemožno v demokratickom a právnom štáte ospravedlniť prevádzkovými, organizačnými, technickými, finančnými a ani žiadnymi inými inštitucionálnymi potrebami.“ Ďakujem vám, pani ombudsmanka, že práve na toto vo všetkých svojich mimoriadnych správach upozorňujete, a dúfam, že bude prijatý návrh na doplnenie uznesenia k tejto vašej aktuálnej správe, ktorý sme spolu s kolegami Ondrejom Dostálom a Vierou Dubačovou Národnej rade Slovenskej republiky predložili na schválenie. Ďakujem vám ešte raz. (Potlesk.)
Pellegrini, Peter, predseda NR SR (2015-11-11):
Ďakujem veľmi pekne, pán predseda. Pán poslanec Hraško.
Bugár, Béla, podpredseda NR SR (2011-03-25):
Nech sa páči, pán poslanec Žiga, môžte reagovať.
Dvořák, Oskar, poslanec NR SR (2023-10-25):
Sľubujem. (Potlesk.)
Dostál, Ondrej, poslanec NR SR (2020-02-20):
Ďakujem všetkým kolegom za reakcie. Oceňujem, že všetci reagovali na to, čo som povedal, aj keď to možno nie všetci v tejto sále postrehli. A osobitne teda ma teší, že pán poslanec Erik Tomáš konštatoval, že sa na niečom zhodneme, to je veľmi nebývalé. A zhodneme sa na tom, koniec sa blíži, akurát sa nezhodneme na tom, že koho koniec sa blíži. No ale keď už hovoril o tom, že SMER je stále preferenčne najsilnejšou stranou, tak ja by som rád pripomenul, že aj HZDS bolo v roku 1998 preferenčne najsilnejšou stranou, dokonca získalo vo voľbách najviac hlasov, napriek tomu v roku 1998 skončilo. Aj v roku 2002 bolo HZDS najsilnejšie preferenčné, preferenčne najsilnejšou stranou, aj získalo vo voľbách najviac hlasov. Napriek tomu skončilo a skončilo už v roku ’98, potom sa nakrátko vrátilo vďaka práve SMER-u sociálnej demokracii do vlády na roky 2006, teda to slávne trio Fico, Mečiar, Slota, ktoré nám tu štyri roky bačovalo, ale nič to nezmenilo na tom, že HZDS reálne skončilo v roku 1998. A tak to bude aj so SMER-om – sociálna demokracia v roku 2020. Vy skončíte.
Pellegrini, Peter, predseda NR SR (2015-12-21):
Pán poslanec Simon.
Hrušovský, Pavol, podpredseda NR SR (2011-07-08):
Pani poslankyňa Blahová.
F. Petrák, poslanec: (2002-08-20):
J. Migaš, predseda NR SR: Hlasujeme. (Hlasovanie.) Prítomných je 116 poslancov, za 110, proti 1, zdržali sa 5, všetci hlasovali. Tento návrh sme schválili. To je všetko, áno?
Laššáková, Jana, podpredsedníčka NR SR (2014-05-29):
Nech sa páči, pán poslanec Hlina, ktorý je posledný písomne do rozpravy. Potom dám možnosť prihlásiť sa do rozpravy ústne.
Pellegrini, Peter, predseda NR SR (2015-02-18):
Teraz, pán poslanec, požiadal ma pán minister Pavlis, či môže rozdať právne stanovisko, ktoré priniesol do parlamentu, takže môžete sa potom s ním o tom pobaviť, ja som mu to umožnil a umožním hociktorému ministrovi, aby sem predložil dokument, vy nemáte právo hovoriť o tom, ako má vyzerať alebo nemá vyzerať dokument, ja som to povolil a na moju zodpovednosť si ho môžete prečítať a potom môžete diskutovať o jeho obsahu a pôvodcovi s pánom ministrom. Nedám hlasovať o takom pozmeňovacom návrhu. Ďakujem. (Potlesk.) Teraz vám oznámim, ktorí poslanci sa prihlásili do rozpravy písomne, chcem len teda pripomenúť, že je 13.45 hod., to len aby teda tí, ktorí nás budú sledovať možno zo záznamu, vedeli, kde v bežný pracovný deň ešte ani neskončila obedňajšia prestávka, teda napriek tomu takto proti noci sa prihlásili do rozpravy László Sólymos za klub MOST – HÍD, Pavol Zajac za klub KDH a ďalej pán poslanec Galko, Beblavý, Mičovský, Novotný, Kaník a Ľubomír Petrák. Takže toľko tí, o ktorých som dostal informáciu, že sa prihlásili do rozpravy písomne. Pán kolega, vy chcete sa teraz do rozpravy, ale ako prvý predtým ešte vystúpi navrhovateľ pán poslanec Lipšic. Nech sa páči, máte slovo, pán poslanec.
Pellegrini, Peter, predseda NR SR (2015-01-27):
Ďakujem pekne. S faktickou poznámkou pán poslanec Martvoň. Nech sa páči.
Danko, Andrej, predseda NR SR (2018-02-02):
Ďakujem. Žiada si záverečné slovo spoločná spravodajkyňa? A súčasne vás prosím, aby ste oznámili termín hlasovania o návrhu zákona.
Bugár, Béla, podpredseda NR SR (2016-12-07):
Áno, ďakujem pekne. Takže, vážené panie poslankyne, páni poslanci, vyhlasujem dvojminútovú prestávku a potom budeme pokračovať v rokovaní. Takže tí, ktorí poprípade majú iné povinnosti, prosím, aby opustili sálu, a ostatní, budeme pokračovať v prerušenej rozprave. (Dvojminútová prestávka.) (Po prestávke.)
Šimečka, Michal, podpredseda NR SR (2023-12-06):
Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života. Prosím, teraz zloží sľub pani poslankyňa Natália Nash.
Blaha, Ľuboš, podpredseda NR SR (2024-05-02):
Ako ďalšia sa do rozpravy prihlásila pani poslankyňa Mária Kolíková. Nech sa páči.
P. Paška, predseda NR SR: (2008-11-04):
(Hlasovanie.) 132 prítomných, 127 za, 5 sa zdržalo. Tieto body sme schválili. Ďalej, pán spravodajca.
Laššáková, Jana, podpredsedníčka NR SR (2014-03-26):
Na vystúpenie pána poslanca s faktickými poznámkami páni poslanci Martvoň a Hraško. Končím možnosť prihlásiť sa s faktickými poznámkami. Nech sa páči, pán poslanec Martvoň.
J. Halecký, poslanec: (2007-02-06):
Myslím si, že je všeobecne známa vec, že zdravotný stav obyvateľstva, o ktorom sme už hovorili pri predchádzajúcom zákone, zákone o potravinách, sa odráža aj v tomto zákone o chemických látkach, pretože vytvára legislatívne a technické podmienky, aby sme mohli  monitorovať životné prostredie, aby sme mohli monitorovať tým pádom aj zdravotný stav obyvateľstva. V tejto súvislosti si dovolím uviesť niekoľko čísiel, pokiaľ dovolíte, ktoré by zdôraznili, že ekológia, životné prostredie, chémia, chemické látky sú vážnym problémom nielen terajšej doby, ale aj  perspektívne budúcnosti. Chcem uviesť, že zdravie ohrozuje zhruba 10 mil. chemických látok, z toho 100 000 látok, ktoré sú vyrobené komerčne. Ročne sa vyrába 200 až 300 chemických látok nových, čo vytvára veľmi veľké ohrozenie pre ekológiu a naše zdravie. V samotnej Európe je produkcia chemických látok zhruba okolo 38 % v celosvetovom meradle. To znamená, že Európa, Európska únia, kde sme aj my, je určitým zdrojom aj legislatívnych postupov nielen v ochrane ovzdušia, ale aj v ochrane zdravia, pôdy a podobne. V tejto súvislosti je potrebné povedať, že už v našom štáte existujú systémy, ktoré monitorujú  stav chemických látok. A je to štátom kontrolovaná databáza chemických látok, tzv. systém InChem, ktorý eviduje 7 000 položiek chemickej substancie. Existuje aj databáza toxických látok a je to InChemTox, kde je evidovaných a čiastočne monitorovaných aj 700 látok. Systematické hodnotenie chemických látok potvrdzuje, že približne 70 % všetkých chemických látok je nebezpečných pre zdravie. Opakujem, 70 % chemických látok je nebezpečných pre zdravie. A to je memento, aby sme vytvorili atmosféru, ale aj legislatívny a technický systém taký, ktorý by to ohrozenie minimalizoval, podľa možností i odstránil. Nehovorím už o dopade na životné prostredie a nehovorím o dopade, dajme tomu, na zvieratá, čo dosť zdôrazňujú ochrancovia prírody a zvierat. V tejto súvislosti po preštudovaní tohto zákona môžem konštatovať, že sa vytvárajú štandardné podmienky, ale aj štandardné postupy, aby vydávanie osvedčenia o správnosti a o správnej laboratórnej praxi, takisto aj uznávanie výsledkov skúšok a štandardizácie a metód bolo na úrovni európskej. Dokonca sú tam aj legislatívne podmienky, aby bol vytvorený  tzv. národný program inšpekcie testovaného pracoviska. Takže vydávanie osvedčení či už pre fyzické alebo pre právnické osoby zodpovedá štandardom. A predpokladám, že pokiaľ  tento zákon sa bude dodržiavať, budú vytvorené podmienky, aby uvedené pracoviská boli nielen štandardné v našej krajine, ale aj porovnateľné s pracoviskami v európskom meradle, a teda aby vytvárali podmienky, ktoré by boli aj z pohľadu možnej podnikateľskej aktivity alebo vytvárania zisku porovnateľné. Takže z týchto aspektov pokladám ten zákon za dôležitý a, samozrejmá vec, odporúčam ho podporiť. Ďakujem.
A. Belousovová, podpredsedníčka NR SR: (2008-06-18):
Nech sa  páči, pán predseda, máte slovo.
Bublavý, Dušan, poslanec NR SR (2012-09-27):
Vážená pani predsedajúca, vážené kolegyne, kolegovia, vážení hostia. Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu poslanca Národnej rady Slovenskej republiky Maroša Kondróta na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, tlač č. 200. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Uvedený návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené v § 72 ods. 1 zákona o rokovacom poriadku, to je doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel, a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený návrh zákona spĺňa po formálnoprávnej stránke všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 24. augusta 2012 č. 191 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, otvorte rozpravu.
Ďurica, Ondrej, poslanec NR SR (2020-05-13):
Ďakujem, pán predsedajúci, za slovo. Pani poslankyňa Záborská, skutočne vám chcem úprimne poďakovať za vašu reč, pretože naozaj to bolo pomenované veľmi zrozumiteľne. Všetko to podstatné, čo ste povedali, tak s tým treba len súhlasiť. Ešte raz veľká vďaka.
Ďuriš Nicholsonová, Lucia, podpredsedníčka NR SR (2017-10-10):
Končím všeobecnú rozpravu k tomuto bodu programu. Chcem sa opýtať pána ministra, pána navrhovateľa, či v rámci záverečného slova chce vystúpiť. Áno, je tomu tak. Nech sa páči.
Laššáková, Jana, podpredsedníčka NR SR (2014-12-09):
V súlade s rokovacím poriadkom o slovo požiadal podpredseda Národnej rady Miroslav Číž. Nech sa páči, pán podpredseda.
Halgašová, Jarmila, poslankyňa NR SR (2021-10-20):
Ďakujem pekne, pán predseda. Vážený pán predseda, v rozprave k uvedenému návrhu zákona vystúpil jeden poslanec, pán poslanec Karahuta. Zo spoločnej správy nevyplývajú žiadne pozmeňujúce a doplňujúce návrhy. V rozprave bol podaný pozmeňujúci návrh pána poslanca Karahutu. Keďže dnes boli v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Stachura, Peter, poslanec NR SR (2024-06-20):
Ďakujem pekne. Vážené poslankyne, vážení poslanci, ja by som vám chcel len pripomenúť, že pred takmer dvoma rokmi Národná rada Slovenskej republiky prijala novelu zákona, ktorou zadefinovala paliatívnu starostlivosť. My sme pri tejto príležitosti zorganizovali konferenciu o paliatívnej starostlivosti, ktorá aktuálne prebieha v priestoroch Národnej rady, konkrétne na hrade, v priestoroch Parlamentného inštitútu. 	Všetci ste srdečne pozvaní v prípade, že máte záujem sa ho, sa jej zúčastniť. Sú to dve časti, druhá časť začína od 13. do 14. hodiny. Ďakujem veľmi pekne.
Blanár, Juraj, podpredseda NR SR (2021-02-25):
Pán poslanec Ján Benčík s faktickou poznámkou.
J. Tkáčová, poslankyňa: (2007-11-27):
A za krízu parlamentarizmu považujem aj to, že nedemokratickým vedením schôdze nás opozičných poslancov vyštvete zo sály, keď sa hlasuje, a potom kade chodíte, tade rozprávate, že nehlasujeme za vlastné návrhy. Toto je kríza parlamentarizmu. Včera som hovorila aj o tom, vo svojom vystúpení, že je rozdiel medzi právom sily a silou práva. A vy ste si vybrali silu a okrem toho silu zbabelú, ktorá si trúfa na deti, na ženy, na slušných. Ale pred silou pravdy a pred silou kritiky zbabelo utekáte.
Linhart, Patrick, poslanec NR SR (2023-05-11):
Pán predsedajúci, len chcem kvôli záznamu uviesť, že som sa prezentoval aj o deviatej hodine a ma vykázalo, že tu nie som. Ja som tu bol aj fyzicky prítomný, takže by som chcel do záznamu dať. Ďakujem pekne.
Pellegrini, Peter, predseda NR SR (2015-05-19):
Pán poslanec Kéry.
Radošovský, Marián, poslanec NR SR (2011-06-29):
Ďakujem pekne. Len krátka reakcia. Súhlasím s tým, že deti treba vychovávať. Ale najprv musíme pripomenúť rodičom zmysel a význam kvality potravín a musíme priviesť učiteľov v školách k tomu, aby nám všetky projekty, ktoré sa týkali zdravej výživy, nehavarovali. Ak dobre viem, tak havarovala mliečna výživa, havarovalo zavedenie ovocia do stravovania, jednoducho všetky tieto programy havarovali preto, lebo učitelia v školách, a pri dnešnom prefeminizovanom školstve to poviem, učiteľky v školách, ktoré sú zároveň matky, jednoducho v mnohých prípadoch, žiaľ, odmietli realizovať tieto pekné projekty, na ktoré sa dali získať prostriedky z Európskej únie. Čiže je kdesi chyba v myslení a v prístupe. Na druhej strane ešte k tej poslednej poznámke, čo sa týka tej legalizácie v rámci Európskej únie. Súhlasím s tým, ale nič nám nebráni v tejto chvíli tomu, aby sme si konečne začali pýtať to, čo si pýtajú iní, a učili spotrebiteľa tak, ako ho učia iní. Ďakujem.
Pellegrini, Peter, predseda NR SR (2015-04-21):
Ďakujem pekne. Poprosím teraz pani spravodajkyňu, ktorú určil navrhnutý gestorský, ústavnoprávny, výbor, pani poslankyňu Annu Vittekovú, aby uviedla informáciu, tak ako ju poveril výbor.
Tabák, Romana, poslankyňa NR SR (2023-03-16):
Ďakujem veľmi pekne za odpoveď, takže... (Prerušenie vystúpenia predsedajúcim.)
A. Slafkovský, poslanec: (2007-02-01):
Takisto je tu uvádzané, že tento pozostalostný dôchodok dostávajú predovšetkým ľudia, ktorí sú ešte súčasne v produktívnom veku. Myslím si, že to nie je tak, že v tom produktívnom veku je dnes tých ľudí už oveľa menej a že by si to zaslúžili. Ďakujem pekne.
Danko, Andrej, predseda NR SR (2018-02-14):
Ďakujem. Pán poslanec Goga.
Laššáková, Jana, podpredsedníčka NR SR (2013-02-13):
Pán poslanec, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Mariánovi Kovačócymu. Nech sa páči, pán spravodajca.
Kollár, Boris, predseda NR SR (2022-12-20):
Prosím, prezentujme sa a hlasujeme. (Hlasovanie.) Prítomných 136 poslancov, za 74, proti 3, zdržalo sa 59. Konštatujem, že sme tento návrh schválili. Ďalej budeme hlasovať o bode 65 programu, je to druhé čítanie o návrhu poslanca Čepčeka na vydanie zákona, ktorým sa mení a dopĺňa zákon č. 595/2003 Z. z. o dani z príjmov, tlač 1095. Prosím spoločného spravodajcu z výboru pre financie a rozpočet poslanca Milana Kuriaka, aby uvádzal hlasovanie. (Hlasovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1095.)
Gaborčáková, Soňa, poslankyňa NR SR (2019-05-21):
Ďakujem, pani kolegyňa, že si spomenula teda navýšenie aj personálu, lebo je veľmi dôležité, aby sa o tých ľudí mal kto aj starať. Ja som si dala porovnať, že oproti roku 2018 takmer v piatich krajoch navýšili počet zamestnancov. Čiže myslím si, že aj tie personálne štandardy, ktoré sa zaviedli v 448, sa premietli teda do prijímania nového personálu, ale dúfajme, že to bude aj kvalitný personál. Ďakujem.
Lackovič, Marek, poslanec NR SR (2024-01-09):
Ďakujem pekne za slovo, pán predsedajúci. Ďakujem ti veľmi pekne, pani poslankyňa, za tvoj, za tvoj príspevok. Zarazilo ma, že vtedy pánovi predsedajúcemu, pánovi Dankovi, nevadila, nevadil celý ten jav okolo toho a to, do akej hrôzy sa rútime, ale vadilo, vadilo mu to, čo si čítala. A neboli mu príjemné tie slová, ktoré tam, bohužiaľ, museli zaznieť, pretože boli kľúčové v tom celom. No ale budeme si musieť asi zvykať, ale my si teda zvykať určite chcieť nebudeme a povedali sme to ráno, zopakujeme to aj teraz, nikam neodchádzame, hoci teda zjavne niektorí už na odchode sú. Neverím, že sme sa opäť dožili momentu, a naznačila si to aj ty veľmi správne vo svojom príspevku, kedy sa menia zákony len preto, že polícia vyšetruje nominantov súčasnej vlády. Ak ste kandidovali za SMER alebo HLAS, máte skrátka zjavne ochranu, vyšetrujú vás policajti, nevadí, vyhodíme ich z práce. Nemôžeme, lebo sú pod ochranou zákona? Nevadí, zmeníme zákon. Robí vám problémy prokuratúra? Žiadny problém, zrušíme prokuratúru. Takto sa to naozaj robiť nesmie a ja sa teda čudujem, že ani druhý deň napriek tomu, že včera pán minister spravodlivosti avizoval svoje vystúpenie v rozprave, tu nielenže svoje vystúpenie nepredviedol, ale zo sály aj odišiel a namiesto neho je tu teda od rána pán minister pôdohospodárstva. Hovoril som to už v predchádzajúcej faktickej poznámke a zopakujem to aj teraz, je to naozaj flagrantný príklad toho, ako nám na tej spravodlivosti záleží, že tu dnes sedí miesto minister... ministra spravodlivosti minister pôdohospodárstva. Ďakujem pekne.
Blaha, Ľuboš, podpredseda NR SR (2023-11-15):
Ako ďalší sa o slovo prihlásil pán poslanec Ján Horecký, nech sa páči.
E. Kukan, minister zahraničných vecí SR: (2006-04-20):
Vážený pán poslanec, máme celkom pekný dialóg dnes popoludní. Problematika umeleckých fondov je natoľko zložitá, že sa na ňu nedá odpovedať tak jednoducho, ako to naznačuje vaša otázka. Podľa mňa je dôležité nájsť spôsob aj iného verejného financovania umeleckej sféry, ako je štátny rozpočet. Jediným takýmto zdrojom je v tejto chvíli systém umeleckých fondov, ktorý má svoje nedostatky predovšetkým v akomsi nadštandardnom zdanení umelcov oproti všetkým ostatným občanom Slovenskej republiky. Preto si myslím, že je dôležité nad zmenou systému sa zásadne zamyslieť. Nie je však predstaviteľné tento zdroj zrušiť bez akejkoľvek inej náhrady. Ďakujem pekne.
P. Hrušovský, predseda NR SR: (2003-10-24):
Pani spoločná spravodajkyňa, prosím, aby ste teraz...
Jurinová, Erika, podpredsedníčka NR SR (2014-03-26):
Pán poslanec Fecko.
Viskupič, Jozef, poslanec NR SR (2014-04-03):
Ja by som len voľne nadviazal na to, čo si hovoril, pretože to, že si naši europoslanci nevšimli európsky strom roka, už nechajme bokom a že sa tam žiadny neukázal, robilo to obrovskú mieru reklamy regiónu, krajine a možno aj nejakým historickým súvislostiam, ktoré sa spájajú či už so zechenterovským, s geografickým stredom Európy, ale aj s osudom tohto stromu, ktorý tam bol, nechajme bokom. Mňa zaráža pri tejto debate obrovská miera ignorancie, a tu vystupuje človek, ktorý vtedy, keď bolo ťažko a kedy nebolo nič isté, spísal alebo spoluautoroval Bratislavu/nahlas a ja mám pocit, keď som ten dokument čítal, že vo voľnej analógii sa deje aj pri tejto rozprave nejaká obžaloba, ktorá tu teda pretrváva desaťročia. Ako si pán poslanec Martvoň môže vôbec dovoliť hovoriť o cestách, viete vy, prečo je pri cestách, prečo sú stromy? To bol boj proti daňovým únikom, to je historický ráz krajiny. To, že pred mýtnicami sa sadili stromy, aby vozy neodchádzali z ciest, nám tvorilo historický ráz krajiny. Veď aspoň kúsok pokory a úcty voči tomu, že to Slovensko nejak vyzerá! Rozorávanie celín, robenie nejakých obrovských projektov, ktoré sa všetky vypomstili, či už životnému prostrediu a následnej kvalite života, sú veci, kde iné mozgy ako vy, pán poslanec, nad tým rozmýšľali a celé to pohnojili. Nekosme si stromy okolo ciest, to je historický ráz krajiny, ktorý má jasné historické predurčenie, a keď máte na mysli, že autá chodia a majú nehody pri stromoch, sa to rieši úplne iným opatrením ako rúbaním stromov popri cestách, preboha živého!
Mazurek, Milan, poslanec NR SR (2019-04-02):
Ďakujem za slovo. V tomto prípade poslanci za Ľudovú stranu Naše Slovensko predkladajú do pléna na rokovanie do Národnej rady Slovenskej republiky nový návrh ústavného zákona, ktorého cieľ je úplne opäť jednoduchý, a to je zavedenie hmotnej zodpovednosti všetkých politikov a vysokých štátnych úradníkov za svoje protizákonné činy, ktoré v rámci týchto svojich postov vykonajú. To znamená, Slovenská republika v súčasnosti síce pozná hmotnú zodpovednosť štátu, obce alebo vyššieho územného celku, ale nepozná hmotnú zodpovednosť konkrétnej fyzickej osoby, ktorá za túto obec, štát, alebo nejaký štátny úrad konala a následne jednoducho pri páchaní akéhokoľvek protizákonného rozhodnutia nemôže byť táto osoba braná na zodpovednosť v tom zmysle, aby musela nahradiť škody, ktoré svojím nezákonným rozhodnutím spôsobila. To znamená, keď prečítam tú novelu ústavy, tak ide iba o to, aby sme v šiestej hlave za druhý oddiel doplnili tretí oddiel, ktorý znie: „Čl. 124 ods. 1. Fyzická osoba vykonávajúca verejnú moc vo verejnej správe zodpovedá za škodu spôsobenú jej nezákonným úradným postupom alebo nezákonným rozhodnutím a je povinná nahradiť škodu každému, koho práva boli porušené v dôsledku takého nezákonného výkonu verejnej moci vo verejnej správe. Ods. 2. Ak nezákonný úradný postup alebo nezákonné rozhodnutie vykonal kolektívny orgán, zodpovedajú za škodu tí verejní činitelia, ktorí ako jeho členovia vyjadrili s týmto úkonom súhlas. No a ods. 3. Podrobnosti bližšie ustanoví zákon.“ To znamená, jednoducho zavedenie hmotnej zodpovednosti do Ústavy Slovenskej republiky ako zákona zákonov, ako najvyššieho zákona štátu. Toľko na úvod, viac už poviem v rozprave, do ktorej sa hlásim ako prvý. Ďakujem.
P. Hrušovský, predseda NR SR: (2004-10-26):
(Hlasovanie.) 135 prítomných, 27 za, 73 proti, 35 sa zdržalo. Neschválili sme body zo spoločnej správy. Ľ. Navrátilová, poslankyňa: Teraz, prosím, dajte hlasovať osobitne o bode 7 zo spoločnej správy.
Paška, Pavol, predseda NR SR (2013-09-17):
Pekné predpoludnie, dámy a páni, poprosím vás o zaujatie miesta. Budeme pokračovať v rokovaní programu 23. schôdze hlasovaním o dvoch prerokovaných bodoch. Poprosím pani poslankyňu Grečkovú, aby uviedla v prvom čítaní hlasovanie o návrhu poslancov Otta Brixiho a Antona Martvoňa na vydanie zákona č. 108 o ochrane spotrebiteľa pri podomovom predaji, je to tlač 683. (Hlasovanie o návrhu poslancov Národnej rady Slovenskej republiky Otta Brixiho a Antona Martvoňa na vydanie zákona, ktorým sa mení a dopĺňa zákon č. 108/2000 Z. z. o ochrane spotrebiteľa pri podomovom predaji a zásielkovom predaji v znení neskorších predpisov a ktorým sa dopĺňa zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov , tlač 683.)
Laurenčík, Milan, podpredseda NR SR (2021-06-22):
Ďakujem. Prosím, zaujmite miesto pre spravodajcu. Ja teraz otváram rozpravu, do ktorej som dostal písomnú prihlášku. Za poslanecký klub strany SMER sa prihlásil pán poslanec Ľuboš Blaha a ako jednotlivý rečník pán poslanec Radovan Kazda. Pán poslanec Blaha, nech sa páči, máte slovo.
Zmajkovičová, Renáta, podpredsedníčka NR SR (2012-07-31):
Pán poslanec Štefanec.
P. Hrušovský, podpredseda NR SR: (2002-02-21):
Návrh sme neschválili. Páni poslanci, chcem sa vás opýtať, či žiadate, aby sme o návrhoch zo spoločnej správy, o ktorých sme už hlasovali pred týmto hlasovaním, hlasovali ešte raz, alebo súhlasíte s tým, aby výsledky hlasovania boli platné. Áno, prosím, pán poslanec, uvádzajte ďalšie hlasovanie. Š. Šlachta, poslanec: Ďakujem pekne. Ďalej odporúčam hlasovať o bodoch, ktoré boli vybraté na osobitné hlasovanie a gestorský výbor ich odporúča schváliť. Sú to body: bod č. 10...
Hraško, Igor, poslanec NR SR (2013-05-29):
Ďakujem pekne, pani predsedajúca. Vážený pán navrhovateľ, vážení kolegovia, kolegyne, pred chvíľkou sme tu mali dosť ostrú diskusiu na tému jedného zákona, naopak, teraz by som povedal, že je to veľmi príjemné. Ja by som chcel týmto poďakovať kolegovi Baškovi za takúto novelu zákona, ktorá pomôže rôznym skupinám ľudí. A chcel by som ešte poukázať na jednu skupinu ľudí, ktorým dokáže táto novela pomôcť. A to sú včelári, pretože, áno, týka sa to presne včelínov na kolesách, ktoré sú stavané na rôznych podvozkoch. A keďže nie sú vyrábané hromadne, každý si ich urobí svojsky, domácky. No a neviem si predstaviť, že by mal včelár dostať ŠPZ-ku. Okrem toho neviem, kto z vás je včelár. So včelím úľom sa musí narábať opatrne pri prevoze. Takže nemôže ísť ani nejakou extra veľkou rýchlosťou, preto nemusí ani spĺňať nejaké štandardy na brzdy a podobné záležitosti, pretože tam je iné nebezpečenstvo, a nie nebezpečenstvo nejakej zrážky. Len možno pri tých poplatkoch by som sa chcel ešte opýtať, či prípadne by sa to nedalo zapracovať, prípadne prejednať s ministerstvom financií, že včelár napr., po prvé, potrebuje prejsť možno aj komunikáciou I. triedy, či to nevadí, že len prejde, a potom bolo by fakt lepšie, keby ten poplatok bol, povedzme, na to dlhšie obdobie. A jemu ale pri tom prevoze toho pojazdného včelína, povedzme, dvakrát, trikrát za tú znášku z jedného územia na druhé územie možno aj by to bolo veľa. Takže len to dávam na zváženie, ale ďakujem pekne.
Danko, Andrej, predseda NR SR (2018-05-22):
Ďakujem. Keďže bola otvorená rozprava, do rozpravy sú prihlásení rečníci... Páni poslanci, panie poslankyne, poprosím vás, kľud. Pani poslankyňa Remišová, pripraví sa pani poslankyňa Cigániková. Nech sa páči, pani poslankyňa. (Pokračovanie rokovania o správe o výsledkoch kontrolnej činnosti Najvyššieho kontrolného úradu Slovenskej republiky za rok 2017 , tlač 912.)
Potocký, Milan, poslanec NR SR (2023-06-15):
Ďakujem za slovo, pán predsedajúci. Tu sa zhodneme, pani poslankyňa, v tom, ako ste hovorili, že Slovensko by malo konať operatívne, ale aj demonštratívne, aby sme neboli pozývacou krajinou pre nelegálnych migrantov a hlavne prevádzačov. Tu s vami súhlasím. Vy navrhujete zaisťovať utečencov a obmedziť ich na osobnej slobode. Sama pritom dobre viete, že na to kapacitné priestory nemáme, ako ste uviedla, ani útvar policajného zaistenia v Sečovciach ani v Medveďove na to nestačí, a tým pádom by sme museli vytvárať nejaké stanové mestečká alebo kontajnerové. Okej, ale keď pôjdeme touto cestou, ale nech nám to prepláca Európska únia. Nech to neplatia naši daňoví poplatníci, lebo sama dobre viete, že budeme sa baviť rádovo o stovkách, tisícoch eur, pretože budeme musieť zabezpečiť stravovanie, lekárske vyšetrenie. Ak Európska únia zlyháva pri vonkajších hraniciach, tak nech nám potom tieto náklady preplatí. Ďalšia vec je, pravdou je, že ak 94 % utečencov tvoria utečenci alebo nelegálni migranti z Afriky, Sýrie a tak ďalej, je pravdou, že títo utečenci tu nechcú zostať. Veľmi dobre viete, že štatistiky to potvrdzujú, za roky 2020 o azyl požiadalo len 282 utečencov, dostalo ich 11. V roku 2021 požiadalo o azyl, že chcú zostať na Slovensku 370, dostalo ich 29. Za tento rok požiadalo 191, dostal azyl len 1. A taktiež to potvrdzujú aj štatistiky, koľko cudzincov pracuje na Slovensku. V týchto priečkach je to, 87-tisíc cudzincov pracuje na Slovensku, a tieto priečky vedia, sú to ľudia z Ukrajiny, na druhom mieste sú zo Srbska, Rumunska, Česka a Maďarska. Nie sú tam žiadni Afričania, takže netreba ľudí strašiť, že títo ľudia z tretích krajín tu chcú zostať. Pokračujú ďalej, na Slovensku sa nechcú zdržať.
Jurinová, Erika, podpredsedníčka NR SR (2014-09-11):
Pán poslanec, chcete doplňujúcu otázku? Nech sa páči.
Mizík, Stanislav, poslanec NR SR (2019-02-05):
Ďakujem za slovo. Pán Vašečka, problém ste pomenoval citlivo, len by som chcel pripomenúť, že pri zrušení tehotenstva je zavraždený nevinný maličký živý tvor a pri treste smrti ide o elimináciu a spravodlivý trest pre vinného ničomníka. To je viacnásobného vraha, znásilňovača či napríklad pedofilného vraha. Pri výškrabe ide o akt vraždy podľa môjho názoru a trest smrti pre riadne dokázané ničomné skutky, to je už akt spravodlivosti, pretože také netvory ako Rigo, Polgári, Masár by mali visieť v prievane a nie doživotne vyžierať štátny rozpočet. V tomto prípade by som nesúhlasil o práve na život pre takéto kreatúry, netvory. Oni sa na ľudí len podobajú. Ďakujem za slovo.
Blanár, Juraj, podpredseda NR SR (2023-03-22):
To bol jediný vystupujúci v rozprave, avšak pán navrhovateľ v zmysle rokovacieho poriadku má záujem tiež vystúpiť ešte v rozprave, udeľujem mu slovo. Pán poslanec Kremský, nech sa páči.
K. Sárközy, poslankyňa: (2007-06-28):
Interpelujem pána ministra dopravy, pôšt a telekomunikácií, pána ministra Ľubomíra Vážneho. Pán minister, dovoľujem si vás požiadať o informáciu v súvislosti so Železničnou spoločnosťou Slovensko, ktorá v súčasnosti modernizuje osobné vozne. Modernizáciou už prešlo niekoľko desiatok vozňov, z ktorých však ani jeden nejazdí na južnom Slovensku. Mohli by ste mi ozrejmiť, podľa akého kľúča došlo k ich prerozdeleniu? Len pre príklad uvádzam, že napríklad stokilometrová cesta z Komárna do Bratislavy v súčasnosti v roku 2007 trvá dve a pol hodiny. Ďakujem za odpoveď.
Blanár, Juraj, poslanec NR SR (2014-03-21):
Vážený pán poslanec Matovič, vy ste vo svojom príhovore naznačili, že v podstate ste tu v parlamente preto, aby ostatní poslanci vytvárali také prostredie, aby ste mali radosť z toho, o čom hlasujete. Tak ja vás chcem ubezpečiť, že ja osobne nepatrím medzi tých, aby som pri hlasovaní vytváral radosť pánovi poslancovi Matovičovi. Rešpektoval by som vaše politické názory v súvislosti s rozdielnym pohľadom na vec, ktorú prerokovávame, alebo aj prístupu, ale pokiaľ sa to dostáva do roviny osobného osočovania, už to tu bolo povedané, možno štvrtej cenovej skupiny, tak, bohužiaľ, nemôžete počítať s tým, aby som ja vám nejakým spôsobom pomáhal k radosti pri hlasovaní. Ale jedno ma minimálne teší, a to je to, že vo vás sa niečo bije a neviete sa s tým vysporiadať a musíte to povedať za pultom vulgárnym spôsobom, pretože tak či tak budete hlasovať za tieto zákony, lebo ich uznávate, že je dobré, aby sme ich prijali. A toto, si myslím, že je to najdôležitejšie, čo si máme zobrať z tejto diskusie. Bez ohľadu na to, kedy alebo či je to správne načasované, že takéto zákony je potrebné prijať. A ešte k tomu vášmu neustálemu osočovaniu premiéra Slovenskej republiky o tom, že sú tu vyššie účty elektriny. Pozrite sa trošičku viac spätne dozadu, ktorá vláda stabilizovala ceny elektrickej energie? Pozrite sa, prosím vás, lebo tá matematika, o ktorej hovoríte, vám akosi nesedí. Ak tu možno je vyššia cena energií, tak je spôsobená tým, že pristupujeme k Európskej únii. Ale včera premiér jasne povedal, že budeme musieť aj v tomto niečo urobiť. Takže krivká to, čo hovoríte.
Grendel, Gábor, podpredseda NR SR (2022-10-04):
Záverečné slovo pani spravodajkyňa, nech sa páči.
Takáč, Richard, poslanec NR SR (2022-05-03):
Ďakujem veľmi pekne za slovo, pán predsedajúci. Pán poslanec Faič, presne ako ste povedali vo svojom vystúpení, jeden z dôvodov, prečo toto všetko robí vládna koalícia, je aj ich totálna neschopnosť riadiť tento štát. Kde na základe klamstva vyhrali voľby a po dvoch rokoch ich vládnutia všetci občania na Slovensku zistili, že je to vláda, ktorá ako jediná v rámci Európskej únie nepomáha svojim občanom. Hovorili ste o jednotlivých bodoch a návrhoch v rámci mimoriadnych schôdzí, ktoré sme chceli otvárať, a chceli sme tu počuť od vlády Slovenskej republiky, čo ide robiť so zvyšovaním cien a, samozrejme, sme sa nič nedozvedeli, lebo nám tieto schôdze zarezali. A samozrejme sú ďalšie dôvody . Ale ja by som ešte povedal aj už viackrát spomínaného pána dekana Burdu z hľadiska totálneho nezmyslu o trestnom čine, konaní organizovanej trestnej skupiny, a to, kde pán dekan hovorí o tom, že toto obvinenie považuje za značne prehnané a nezmyselne vykonštruované. Dotknem sa aj tých už viackrát spomínaných kajúcnikov, kde pán dekan hovorí o tom, že: „Dôvod na väzbu v tomto prípade nie je. Pripomínam, že väzba nie je trest, ale zaisťovací inštitút a je chyba, ak sa používa ako prostriedok na donútenie ´k dráhe kajúcnika´.“ Dámy a páni, hlavne z koalície, toto je presne príklad toho, avšak sme mali možnosť na viacerých prípadoch prepustených z kolúznej väzby rôznych nezmyselne obvinených, ako boli mučení v tejto kolúznej väzbe.
Paška, Pavol, predseda NR SR (2013-09-19):
Ďakujem pekne, pani spravodajkyňa. Ešte... Otváram rozpravu, ale predtým chcem informovať, že mám písomnú prihlášku za klub SDKÚ – DS od pani poslankyne Lucie Žitňanskej za klub, vlastne to je jediná za kluby. A potom mám prihlášku od pána poslanca Poliačika a pána poslanca Hlinu, aj keď nie je tu podpísaný. Takže len od pána poslanca Poliačika. To je váš podpis, pán..., lebo sú tu dve mená, jeden, jeden bol... (Reakcia z pléna.) Ale predpokladám, že áno. Dobre. Čiže pán poslanec Hlina je prihlásený písomne. Ale požiadala o slovo pani spravodajkyňa. Ešte pán poslanec Jarjabek. Procedurálny návrh?
Figeľ, Ján, podpredseda NR SR (2013-02-05):
Na vystúpenie pána poslanca sú faktické poznámky. Jeden, dva, tri, traja kolegovia, končím možnosť prihlásiť. Nech sa páči, pán Richard Raši.
Grendel, Gábor, podpredseda NR SR (2022-04-29):
Poslanec Richard Takáč.
Farkašovský, Karol, poslanec NR SR (2017-01-31):
Ďakujem pekne. Vážený pán predsedajúci, v rozprave vystúpilo deväť poslancov, z toho dvaja poslanci písomne, pán Bernaťák a Simon, a ústne sedem poslancov, páni Dostál, Budaj, Poliačik, Krajniak, Krajčí, Kollár a Drobný. Pán predsedajúci, teraz pristúpime k hlasovaniu spoločne o pripomienkach 1 a 2 prezidenta uvedených v časti III spoločnej správy s odporúčaním gestorského výboru schváliť.
Hrušovský, Pavol, podpredseda NR SR (2011-10-11):
Pán poslanec Pado.
Ďuriš Nicholsonová, Lucia, podpredsedníčka NR SR (2017-01-31):
Veľmi pekne vám ďakujem za upozornenie. Priznám sa, že kvôli pokročilému veku ja nedovidím tam, kde dovidíte vy iní. A je tomu tak. Aj takto na diaľku to viem rozpoznať. Pán poslanec Mazurek, pán poslanec Mizík, vyzývam vás ako predsedajúca, aby ste zjednali nápravu, prestali porušovať rokovací poriadok, odstránili si tie, ako to mám povedať, odznaky z chlopní na sakách, a aby sme mohli pokračovať v ďalšom rokovaní. (Reakcia z pléna.) Porušujete, porušujete rokovací poriadok. Vyzývam vás, aby ste tak urobili, v opačnom prípade preruším rokovanie! (Odmlčanie sa rečníčky a reakcie z pléna.) Dámy a páni, prerušujem rokovanie Národnej rady, kým nedôjde k náprave a kým niektorí poslanci začnú rešpektovať novelu rokovacieho poriadku. (Reakcie z pléna.) Áno. Keďže by sme mali v tomto momente rozhodnúť o nejakom spoločnom postupe aj s vedením parlamentu, aj so zástupcami jednotlivých klubov poslaneckých, zvolávam poslanecké grémium, resp. žiadam pána predsedu, aby prišiel do rokovacej sály a vyzval teda tých, ktorí sa zúčastňujúcu na poslaneckom grémiu, aby tak urobili. Ďakujem pekne. (Zasadnutie poslaneckého grémia.) (Po zasadnutí poslaneckého grémia.)
Pellegrini, Peter, predseda NR SR (2015-04-23):
Vidím, že vás to veľmi vyrušilo. A asi je aj dobre, že vás to tak zasiahlo. Ja teda nie som tu tri roky, ale asi päť mesiacov, a vždy väčšinou otváram množstvo tých rokovaní. Ja ráno, keď som videl ten zoznam, ja som taký veľký zoznam ospravedlnených ešte nevidel. A pri tak závažnej téme som jednoducho musel poukázať, nech to všetci vedia, že viac, skoro, skoro tretina opozičných poslancov dnes neprišla do práce a poslali ospravedlnenie, ktoré ja, pani Vášáryová, aj keď nie som váš zamestnávateľ, musím preveriť a môžem rozhodnúť, či ospravedlnenie prijmem alebo neprijmem a udelím neprítomnému poslancovi absenciu. A pravdepodobne tak, ako sme povedali, že od najbližších dní budeme pravdepodobne musieť poctivejšie používať rokovací poriadok a zjednať potom poriadok v rokovacej sále, tak možnože začnem aj čítať tie ospravedlnenia, ktoré každý predkladá, a možnože to bude veľká sranda. Ale ešte raz opakujem, lebo na to ste mi odpoveď nedali. Keď je na rokovaní parlamentu tak dôležitá téma a tri dni tu hlásate, ako vám strašne na nej záleží a ako chcete pomôcť všetkým tým postihnutým, tak skoro tretina opozície do práce nepríde. To je prejav toho, ako vám záleží na tom, čo dnes tu riešime. (Potlesk.)
Štefunko, Ivan, poslanec NR SR (2024-01-17):
Som nováčik, nevedel som. Takže ja by som čakal, že proste SMER a HLAS, sociálnodemokratické to strany, budú drviť sociálne veci od rána do večera, že proste od Margity z dediny na východe až po Ľuboša, Ľubora v Dunajskej Strede a budú mu zlepšovať život. A oni vyťahujú z väzenia kamarátov. Takže jaká je to proste sociálnodemokratická ľa...? Mňa to hnevá ako ľavičiara, že proste, že ešte aj ste si zobrali to, ten termín a voláte nás ako kebyže en bloc pravičiarov! Aleže proste vy naozaj si zle prioritizujete veci. Poďme sa o tom politologicky pobaviť, že proste ľavičiari nevyťahujú kriminálnikov z väzenia, ale starajú sa o ľudí. (Potlesk.)
P. Hrušovský, predseda NR SR: (2005-10-28):
(Hlasovanie.) 122 prítomných, 77 za, 1 proti, 44 sa zdržalo. Schválili sme bod 2 zo spoločnej správy. V. Horák, poslanec: Teraz budeme hlasovať o bode 3 s odporúčaním gestorského výboru schváliť ho.
Ježík, Jozef, poslanec NR SR (2018-09-12):
Ďakujem. Vážené pani poslankyne, vážení páni poslanci, predseda Národnej rady rozhodnutím č. 1110 z 31. júla 2018 pridelil predmetnú informáciu na prerokovanie ústavnoprávnemu výboru. Vláda predkladá túto informáciu na základe § 4 zákona č. 19/2002 Z. z. a súčasťou uvedeného zákona je povinnosť vlády informovať Národnú radu o vydaných aproximačných nariadeniach a ďalšom zámere ich prijímania. Tak ako bolo už povedané predkladateľom, v I. polroku bolo prijatých 15 aproximačných nariadení vlády a plánuje sa v II. polroku prijať 14. V závislosti na legislatívnych aktivitách orgánoch Európskej únie sa môže stať, že bude potrebné v druhom polroku pripraviť nový vnútroštátny predpis aj nad rámec uvedeného počtu. Ústavnoprávny výbor prerokoval uvedenú informáciu na svojej 73. schôdzi 4. septembra 2018 a uznesením č. 409 odporúčal Národnej rade vziať ju na vedomie. Pán predsedajúci, môžete otvoriť rozpravu.
A. Belousovová, podpredsedníčka NR SR: (2009-03-11):
Slovo dávam spoločnému spravodajcovi, predsedovi výboru pre financie, rozpočet a menu pánovi poslancovi Jozefovi Burianovi, ktorý bude informovať Národnú radu Slovenskej republiky o výsledku rokovania výborov o tomto návrhu zákona a odôvodní návrh a stanovisko gestorského výboru. Nech sa páči.
Ďuriš Nicholsonová, Lucia, podpredsedníčka NR SR (2018-06-14):
V rozprave teraz vystúpi pán poslanec Štarchoň, nech sa páči.
Glváč, Martin, podpredseda NR SR (2016-09-12):
Prosím určeného spoločného spravodajcu z výboru pre hospodárske záležitosti poslanca Tibora Jančulu, aby informoval Národnú radu o výsledku rokovania výborov o tomto návrhu vlády.
Kuffa, Filip, poslanec NR SR (2023-03-21):
Ďakujem za slovo. Fakt ten, že zápisnica o priebehu a výsledku hlasovania vo volebnom okrsku že by bola zverejnená na webovej stránke, podľa mňa to dneska už malo byť, v dnešnej dobe proste dávno, dávno prijatý takýto návrh zákona. Však my proste spíme na vavrínoch, že to dneska nie je automatické, že by sa to malo zverejňovať. Čo je troška možnože taký menší problém, je ten, že nie každá obec má webovú stránku, tie také maličké obce nemajú, ale to je vyriešené v tom ďalšom vlastne paragrafe, pretože ten spomína to, že štatistický úrad to musí zverejniť zase každú tú zápisnicu. Čiže za mňa vítam tú iniciatívu, určite to podporíme.
Šimečka, Michal, podpredseda NR SR (2024-01-19):
Pani poslankyňa Jurík.
Figeľ, Ján, podpredseda NR SR (2015-06-16):
Áno. Pán spravodajca, pokračujte, ale je pravda, že...
Martvoň, Anton, poslanec NR SR (2015-05-13):
Ďakujem pekne. Pán poslanec Brixi, plne s tebou súhlasím, že v podstate nemožno posudzovať príjmy športovcov v súčasnosti a príjmy športovcov za socializmu. V súčasnosti tí športovci okrem toho, že majú rôzne formy podpory, tak majú možnosť mať príjmy z reklamy, podnikať v rámci toho športu a plus ďalšie iné benefity finančne zaplatené na rozdiel od tých socialistických športovcov, ktorí fakt dostali za olympiádu, ako to povedal pán Zachara alebo pán Golonka, jednoducho nejaké Stalinove spisy alebo jednoducho prijatie na nejakom úrade. Čiže ja plne s tým súhlasím. My to robíme pre tých dôchodcov, ktorí fakt nemajú už možnosť nejakým spôsobom ten dôchodok si zvýšiť, ale ktorí už ho majú vypočítaný na základe časov, keď boli teda úspešní za socializmu, ale zároveň dosiahli úspechy, ktoré v súčasnosti už naši športovci nedosahujú, a môžu byť vzorom. Čo sa týka tých športov uznaných Medzinárodným olympijským výborom, tu chcem ešte podotknúť, že v podstate pokiaľ v nejakom roku bol ten šport, aj keď bol uznaným Medzinárodným olympijským výborom, olympijským športom, pričom máme víťaza v olympiáde v nejakom športe, čo v nejakom roku bol olympijským športom, ale už teraz ním nie je, iba je uznaný Medzinárodným olympijským výborom, tak toho sa to tiež dotkne. Len nemáme žiadneho takého olympionika, ktorý by vyhral v športe, ktorý je v súčasnosti už iba uznaným, nie olympijským, a zároveň by bol v dôchodkovom veku. Čiže na Slovensku momentálne takéhoto nemáme. Ale pokiaľ ide o tie iné športy, ktoré ešte na olympiáde neboli a sú uznané Medzinárodným olympijským výborom do budúcnosti, podobne ako to bolo aj s tým návrhom pána Lipšica ohľadom tých mentálne postihnutých, dá sa na tom pracovať. A to môže byť ten druhý krok, ktorý by potom... (Prerušenie vystúpenia časomerom.)
Bublavý, Dušan, poslanec NR SR (2011-02-04):
Ďakujem. Ja s vami, pán poslanec Matovič, musím súhlasiť s tým, čo ste povedali, že by bolo dobré odpolitizovať štátnu správu. Ale, žiaľ, musím konštatovať to, že slová sú slová a skutky sú celkom iné. Veď keď sa pozrieme, v akom stave je teraz štátna správa, je to všetko o politických nominantoch. Takže kedy sa začne alebo kedy začneme to odpolitizovávanie. Kedy? Ďakujem.
Dubačová, Viera, poslankyňa NR SR (2016-06-22):
Ďakujem veľmi pekne. Vážený pán predsedajúci, milí kolegovia, ja by som chcela interpelovať vo veci zákona o obecnom zriadení, ktorý sme spolu s kolegami predložili a ktorý umožňoval, by umožňoval občanom zúčastňovať sa mestských rád a komisií. Obnovená férová samospráva je predsa verejným záujmom a žiadajú si ju samotní občania Slovenska. Napriek tomu náš návrh zákona o obecnom, novelizácie zákona o obecnom zriadení nebol koalíciou podporený. Pýtam sa, čo teda chcete urobiť, pán minister vnútra, pán minister výstavby a regionálneho rozvoja a pán premiér, aby ste otvorili rokovania mestských rád a komisií práve v deň, keď sme touto novelizáciou podávali, nevpustili na rokovanie mestskej rady v Bratislave občanov a novinárov? Pýtam sa, dokedy ešte budú občania tejto krajiny stáť za dverami? Prečo zamedzujete náprave a brzdíte demokratizácii a budovaniu otvorenej samosprávy? Toľko jedna interpelácia. Druhú som podala písomne. Týka sa nesúhlasu s pripravovaným stavebným zámerom v obci Stratená na pozemku č. 2060 pod cintorínom. Ďakujem.
Kuffa, Štefan, poslanec NR SR (2021-06-22):
Ďakujem pekne.
Hlina, Alojz, poslanec NR SR (2015-11-26):
No ešte mi povedzte, že porušujem rokovací poriadok, že robím z parlamentu cirkus.
Blaha, Ľuboš,  podpredseda NR SR (2024-02-21):
Teraz sa pýtam, či sa chce niekto prihlásiť do rozpravy ústne? Nie je tomu tak. Vyhlasujem teda všeobecnú rozpravu za skončenú. Chce k rozprave zaujať stanovisko navrhovateľka? Nech sa páči. Aha, takže ešte pred skončením rozpravy chce pani navrhovateľka vystúpiť. Takže nech sa páči.